Beat Box

Beat Box הוא סינגל של הראפר האמריקאי SpotemGottem . השיר יצא לאור ב-20 באפריל 2020, כשהרמיקס הראשון, הנקרא "Beat Box 2", בהשתתפות הראפר האמריקאי פו שייסטי, יצא לאור ב-18 בדצמבר 2020 לצד וידאו קליפ, וכחלק ממיקסטייפ הבכורה של SpotemGottem, Final Destination. הרמיקס הראשון דחף את השיר למעמד ויראלי באפליקציית שיתוף הווידאו טיקטוק, מאוחר יותר הפך לשירו הראשון של SpotemGottem שנכנס למצעדים. הראפר האמריקאי דה-בייבי פרסם גרסת פריסטייל ראפ לשיר, שעובדה לתוך רמיקס שני לשיר, בשם "Beat Box 3", שיצא ב-18 בפברואר 2021. רמיקס שלישי בהשתתפות הראפרית האמריקאית מולאטו, המכונה "Big Latto Mix", יצא לאור ב-13 במרץ 2021. רמיקס רביעי יצא לאחר מכן ב-26 במרץ 2021, יחד עם אמנית הדאנסהול הג'מייקאנית שנסיה ,<ref name="dancehallmag.com"></ref> בעקבות גרסת הפריסטייל שלה.<ref></ref> רמיקס חמישי, בשם "Beat Box 4", יצא לאור ב-16 באפריל 2021,<ref></ref> בהשתתפות הראפר האמריקאי NLE צ'ופה. ב-23 באפריל 2021, רמיקס נוסף בשם "Beat Box 5" בהשתתפות פולו ג'י יצא לאור.<ref></ref>

==רקע==
השיר יצא באפריל 2020 כסינגל עצמאי.<ref name="Paper"></ref> לפני צאתו של הרמיקס של פו שייסטי, הגרסה המקורית של השיר כבר צברה למעלה משישה מיליון צפיות ביוטיוב. בינואר 2021 צבר ברמיקס למעלה מ-2.8 מיליון השמעות בספוטיפיי.<ref name="Genius"></ref> הוא נעזר בסרטוני טיקטוק ויראליים של הריקוד הנלווה שלו, ה- שנקרא על שם יוצרו, ג'אנבאג, אישיות מדיה חברתית ויוצר דיגיטלי. הוא פרסם את סרטון ה- הראשון שלו בטיקטוק ובאינסטגרם ב-24 בדצמבר והמשיך לפרסם סרטון חדש עד שהתחיל להיות ויראלי.<ref></ref> הריקוד, כפי שצוין על ידי מריסה מנדז מ-HipHopDX, כולל "תנועה ספספטית של כל גופך בכל מקום אקראי שתמצא";<ref name="DX"></ref> הוא כולל גלישת שתי זרועות, תוך נטייה לאחור וצליעה קלה.<ref></ref> הריקוד תואר כ"לא יציב".<ref name="AM"></ref><ref name="Noisey"></ref> SpotemGottem אימץ את הריקוד ופגש את ג'אנבאג בינואר 2021.<ref name="DX" />

==הרכב ומילים==
ההפקה של השיר תוארה כמכילה "תופי בס שמתחבטים בעורכם", כאשר SpotemGottem מעביר נרטיבים אלימים על קרב יריות וכיצד הדראקו שלו כל כך, שהוא "עושה ביטבוקס".<ref name="Paper" /> הפזמון של השיר, "Ready to get it started/Bitch, I got no sensе", זכה לפופולריות בקטעי וידאו בטיקטוק.<ref name="AM" /> השורה, "Oh, he the plug, riding round with 4 bricks / Call me Kobe, 24 Kobe", רואה את SpotemGottem מעוות את קולו לקראת סוף השורה, בדומה לקול ה"תינוק" של פלייבוי קרטי.<ref name="Genius" /> "Beat Box 2" הוא בעצם אותו השיר, מלבד תוספת הבית של פו שייסטי.<ref name="Genius" />

==ביקורות==
קריסטין קוררי מ-Noisey השוותה את השירה של SpotemGottem לזו של קודאק בלאק ושל ליל ויין מתקופת No Ceilings, וקבעה כי "בגיל 18 יש לו את האנרגיה והכריזמה לגרום לך לשכוח ש-'Beat Box' הוא למעשה על קרב יריות". מארק אליברט מ-HipHopDX תיאר את השיר כ"להיט שאי אפשר להכחישו" וכ"באנגר".<ref name="DaBaby"></ref>

==וידאו קליפ==
הווידאו קליפ הרשמי של השיר יצא לצד השיר ב-20 באפריל 2020. בקליפ נראה SpotemGottem פורץ ממעיל צווארון ומציג מגוון של כלי נשק.<ref name="Paper" /> אתגר הריקוד של השיר לא מופיע בסרטון, מכיוון שמקורו בטיקטוק הוא רק מדצמבר 2020. נכון לאפריל 2021, לקליפ למעלה מ-26 מיליון צפיות ביוטיוב.<ref name="DX" />

==הצלחה מסחרית==
בזכות הצלחתו הוויראלית, השיר הגיע לראשונה למקום ה-84 במצעד הבילבורד הוט 100, במצעד מיום 30 בינואר 2021, והפך לשירו הראשון של SpotemGottem במצעד.<ref></ref> לאחר צאתם של הרמיקסים "Beat Box 3" ו-"Beat Box 4", הגיע השיר למקום ה-12 במצעד הבילבורד הוט 100, ולמקום ה-6 במצעד שירי ה-R&B/היפ-הופ מתאריך 24 באפריל 2021.<ref></ref> נוסף על הפיכתו לכניסה הראשונה של SpotemGottem לעשירייה הפותחת במצעד, השיר קיבל זיכוי משותף באתר עקב כך שגם "Beat Box 2" וגם "Beat Box 3" השפיעו משמעותית על הצלחת השיר, כך שפו שייסטי ודה-בייבי מיוחסים לשיר, ובכך הפך השיר לכניסה השנייה של פו שייסטי לעשרייה הפותחת (לאחר "Back in Blood"), וכן לתשיעית של דה-בייבי.<ref></ref>

== Beat Box 3 ==

דה-בייבי פרסם את הפריסטייל שלו לשיר ב-18 בפברואר 2021, לצד וידאו בו הוא מבצע את אתגר הריקוד של השיר.<ref name="Complex"></ref> הפריסטייל שלו עובד לתוך רמיקס ויצא באופן רשמי כ-"Beat Box 3" ב-26 בפברואר.<ref name="DaBaby" />

===הרכב===
בפריסטייל שלו, דה-בייבי מתנפל על "הגישה חסרת הדאגות שלו לחיים, כסף ואינטראקציות עם נשים".<ref></ref> הוא גם מפנה אל היוטיוברית ג'וג'ו סיווה, בשורות: "Turn me up, niggas gon' see why/Nigga, you a bitch, JoJo Siwa (Bitch)". שורה זו עוררה מחלוקת מכיוון שחלקם תפסו את דה-בייבי כמנתח את סיווה, אולם עם זאת הסביר דה-בייבי כי מדובר במשחק מילים: "אני 'סיווה', אני לא כמו שאר הכושים". זה משויך לכינויו של דה-בייבי, ג'וג'ו, קיצור לשמו האמיתי ג'ונתן.<ref name="DaBaby" />

===ביקורות===
מארק אליברט ומייקל סאפונארה מ-HipHopDX כינו שניהם את הפריסטייל "בוער",<ref></ref> ואילו וונגו אוקון מ-Uproxx כינה את תרומתו של דה-בייבי "רברבנית".<ref></ref> פול דונג מ-Rap Radar אמר כי הוורס של דה-בייבי מוסיף "עוד דלק לתופעה".<ref></ref> ג'ייד דדאליקה מ-GRM Daily אמר כי דה-בייבי מספק "כמה שורות קצרות ושנונות מעל האינסטרומנטל הקליט".<ref></ref>

===מיקומי שיא===

== גרסאות אחרות ==
ראפרים רבים פרסמו רמיקסים לשיר. הראפר משיקגו קאלבוי הוציא את ה-"BeatBox Freestyle" שלו ב-13 בינואר 2021.<ref></ref> ראפר אחר משיקגו, ליל איזזי, הוציא את גרסתו ב-1 בפברואר 2021.<ref></ref> הראפר האמריקאי דינטה היצ'קוק הוציא את גרסתו לשיר ב-9 במרץ 2021.<ref></ref> ב-11 במרץ 2021 הוציאה הראפרית מולאטו פריסטייל של השיר שלכאורה כיוון לכמה ראפרים.<ref></ref> יומיים לאחר מכן, הגיבה הראפרית רני רוצ'י בפריסטייל משלה לשיר.<ref></ref> באותו היום, גרסתה של מולאטו הפכה לרמיקס בשם "Beat Box (Big Latto Mix)".<ref></ref> השיר היה אחד משלושת השירים שהראפר פולו ג'י ביצע עליהם פריסטייל בשירו "For My Fans (Freestyle)",<ref></ref> ואחד משני השירים שהראפר ליל יאכטי ביצע עליהם פריסטייל בשירו "No More Beatboxing Freestyle".<ref></ref> ב-26 במרץ 2021, יצא רמיקס לשיר עם אמנית הדאנסהול הג'מייקנית שנסיה,<ref name="dancehallmag.com"/> לאחר פרסום גרסת הפריסטייל שלה.<ref></ref> באותו היום, חגגה הראפרית דריזי את יום הולדתה עם פריסטייל שהוציאה בשם "Beatbox Birthday Freestyle".<ref></ref> ב-8 באפריל 2021 פרסם הזמר הישראלי סטפן לגר את הפריסטייל שלו לשיר, בו הוא משלב שפות שונות. ראפרים אחרים שביצעו רמיקס לשיר כוללים את יאנג אם. איי<ref></ref> ו-NLE צ'ופה,<ref></ref> שגרסתו הפכה לרמיקס רשמי נוסף לשיר, "Beat Box 4".<ref></ref>

==מיקומי שיא==

==קישורים חיצוניים==

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירי 2021
קטגוריה:סינגלים מ-2021
קטגוריה:שירי דה-בייבי
קטגוריה:שירים באנגלית
קטגוריה:שירים שנכתבו על ידי דה-בייבי